3.  การประกอบธุรกิจของแต่ละสายผลิตภัณฑ์

1)  ลักษณะผลิตภัณฑ์

    1.  ลักษณะธุรกิจในปี 2555

  บริษัทฯ แบ่งลักษณะของผลิตภัณฑ์เป็น 2 ส่วน ได้แก่

-   ส่วนการขายแบรนด์ของตนเอง (Own Brand Manufacturing : OBM)

-   ส่วนการขายการผลิตและออกแบบร่วมกับลูกค้า (Original Design Manufacturing :
    ODM)

OWN BRAND MANUFACTURING: OBM

บริษัทฯ แบ่งการพัฒนาแบรนด์ของตนเอง (Own Brand Manufacturing: OBM) ออกเป็น 2
กลุ่มประกอบด้วยกลุ่มสินค้ามูลค่าสูง (Precious Product) และกลุ่มสินค้าไลฟ์สไตล์
(Lifestyle Product) มีการพัฒนาที่สำคัญดังนี้

-   กลุ่มสินค้ามูลค่าสูง (Precious Product)

[]

-   กลุ่มสินค้าไลฟ์สไตล์ (Lifestyle Product)

[]

ปัจจุบัน บริษัทฯ มีแบรนด์ที่เป็นที่รู้จักในแต่ละตลาดเป้าหมายทั้งสิ้น 14 แบรนด์หลัก
วางจำหน่ายในหลายประเทศทั่วโลก โดยในปี 2555 บริษัทฯ มีจุดจำหน่าย (Points of Sale)
ของสินค้าแบรนด์ ในเอเชียแปซิฟิก 2,002 จุด ยุโรป 2,445 จุด ตะวันออกกลาง 113 จุด
ออสเตรเลีย 30 จุด อเมริกา 21 จุด แอฟริกา 10 จุด รวมทั้งสิ้น 4,621 จุด

ORIGINAL DESIGN MANUFACTURING: ODM

การผลิตและการออกแบบสินค้าร่วมกับลูกค้า (Original Design Manufacturing: ODM)
ซึ่งมีลูกค้าในประเทศต่างๆ อันได้แก่ ประเทศเยอรมนี ออสเตรเลีย อังกฤษ ฝรั่งเศส สเปน อิตาลี
สหรัฐอเมริกา ญี่ปุ่น โดยมีช่องทางการจัดจำหน่ายที่หลากหลาย ซึ่งประกอบด้วย โทรทัศน์ (TV)
ห้างสรรพสินค้า ร้านค้าปลีกเครือข่าย (Chain Store) และ Mail Order / Catalogues

สำหรับปี 2555
แพรนด้ายังคงนโยบายในการรักษาลูกค้าเดิมที่มีศักยภาพในการเติบโตทั้งในตลาดสหรัฐอเมริกา
กลุ่มสหภาพยุโรป
โดยบริษัทมีความเชื่อมั่นว่าการกระจายความเสี่ยงทางการตลาดไปยังส่วนภูมิภาคที่สำคัญของโลก
อันประกอบด้วย สหรัฐอเมริกา สหภาพยุโรป และเอเชีย
สามารถจะรักษาความมีเสถียรภาพในการเติบโตระยะยาวให้แก่กิจการ

  1.2 การได้รับใบอนุญาตให้ประกอบธุรกิจ

  ใบอนุญาตประกอบกิจการโรงงาน

บริษัทฯ ได้ใบอนุญาตประกอบกิจการโรงงาน จากกระทรวงอุตสาหกรรม แบ่งเป็น 2 ฉบับ ได้แก่

1) ที่ตั้งโรงงานเลขที่ 28 ซอยบางนา-ตราด 28 แขวงบางนา เขตบางนา กรุงเทพฯ 10260
ทะเบียนโรงงานเลขที่ 3-84(1) – 14/28 ประเภทโรงงานลำดับที่ 84(1) , (3) โดยบริษัทฯ
ได้แจ้งประกอบกิจการโรงงาน วันที่ 27 มิถุนาน 2528 เริ่มประกอบกิจการโรงงาน วันที่ 18
ธันวาคม 2528 เงื่อนไขการอนุญาตให้ประกอบกิจการโรงงาน และการเปลี่ยนแปลงเงื่อนไข
จะต้องปฏิบัติ คือ

- ใบอนุญาตประกอบกิจการฉบับนี้อาจถูกเพิกถอนได้
หากกรมโรงงานอุตสาหกรรมได้รับการร้องขอจากหน่วยรายการที่เกี่ยวข้อง
เนื่องจากมีการใช้อาคารโรงงานผิดประเภทจากที่ได้รับอนุญาต

- ต้องปรับปรุงอาคารโรงงานให้มีประตูเข้าออกถึงกันตามแบบแปลนที่ได้รับอนุญาต

2) ที่ตั้งโรงงานเลขที่ 333 เขตอุตสาหกรรมสุรนารี ถนนราชสีมา-โชคชัย หมู่ที่ 6
ตำบลหนองระเวียง อำเภอเมือง จังหวัดนครราชสีมา ทะเบียนโรงงานเลขที่ 3-84(1)-1/40 นม
ประเภทโรงงานลำดับที่ 84(1) ซึ่งได้แจ้งประกอบกิจการโรงงานวันที่ 25 กรกฎาคม 2540
เริ่มประกอบกิจการโรงงาน วันที่ 15 สิงหาคม 2540
เงื่อนไขการอนุญาตให้ประกอบกิจการโรงงาน และการเปลี่ยนแปลงเงื่อนไข จะต้องปฏิบัติ คือ

-
ต้องมีและใช้ระบบบำบัดน้ำทิ้งที่มีขนาดและประสิทธิภาพเพียงพอที่จะปรับคุณภาพน้ำทิ้งทั้งหมดของโรงงานให้มีลักษณะเป็นไปตามประกาศกระทรวงอุตสาหกรรม
ฉบับที่ 2 (พ.ศ. 2539) ออกตามความในพระราชบัญญัติโรงงาน พ.ศ. 2535 ตลอดเวลาทำงาน

- ต้องมีและใช้ระบบขจัดฝุ่นละออง และ/หรือไอสารเคมี และ/หรือกลิ่น และ/หรือฟูม
ที่เกินขึ้นจากกรรมวิธีการผลิตที่มีขนาดและประสิทธิภาพเพียงพอ
ไม่ก่อให้เกิดเหตุเดือนร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

- ต้องมีมาตรการควบคุมและป้องกันฝุ่นละออง และ/หรือกลิ่น และ/หรือเสียง
ที่เกิดขึ้นจากกรรมวิธีการผลิต
ไม่ก่อให้เกิดเหตุเดือนร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

  การได้รับการส่งเสริมการลงทุน (BOI)

บริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุนภายใต้เงื่อนไขที่กำหนดบางประการ
สิทธิพิเศษดังกล่าวได้แก่

+------------------------------------+---------------+----------------+
| รายละเอียด                          |               |                |
+====================================+===============+================+
| 1. บัตรส่งเสริมเลขที่                   | 1010/2544     | 1616(2)/2553   |
+------------------------------------+---------------+----------------+
| 2. เพื่อส่งเสริมการลงทุนในกิจการ         | ผลิตเครื่องประ   | ผลิตเครื่อง       |
|                                    | ดับจากโรงงานขอ | ประดับจากโรงงาน |
|                                    | งบริษัทในเขตอุตส | ของบริษัทในเขตอุต |
|                                    | าหกรรมของบริษัท | สาหกรรมของบริษัท |
|                                    | เขตอ          | เขต            |
|                                    | ุตสาหกรรมสุรนารี | อุตสาหกรรมสุรนารี |
|                                    | จำกัด          | จำกัด           |
|                                    | จ             | จังหวัดนครราชสีมา |
|                                    | ังหวัดนครราชสีมา |                |
+------------------------------------+---------------+----------------+
| 3 สิทธิประโยชน์สำคัญที่ได้รับ              |               |                |
+------------------------------------+---------------+----------------+
|   3.1                              | 8 ปี (สิ้นสุดวันที่  | 8 ปี            |
|   ไ                                | 31 ธันวาคม     |                |
| ด้รับยกเว้นภาษีเงินได้นิติบุคคลสำหรับกำไรสุทธ | 2553)         |                |
| ิที่ได้จากการประกอบกิจการที่ได้รับการส่งเสริม |               |                |
+------------------------------------+---------------+----------------+
|   3.2                              | ได้รับ          | ได้รับ           |
|   ได้รับลดหย่อนภาษีเงินได้นิติบุคคลสำหรับกำ  |               |                |
| ไรสุทธิจากกิจการที่ได้รับการส่งเสริมการลงทุน |               |                |
| ในอัตราร้อยละห้าสิบของอัตราปกติมีกำหนดห้าปี |               |                |
|   นับจากวันที่พ้นกำหนดได้รับยกเว้นภาษี      |               |                |
+------------------------------------+---------------+----------------+
|   3.3                              | ได้รับ          | ไม่ได้รับ         |
|   ได้รับอนุญาตให้หักเงินได้พึงประเมินจำนวน  |               |                |
| เท่ากับร้อยละห้าของรายได้จากการส่งออกที่เพ |               |                |
| ิ่มขึ้นจากปีก่อนเป็นระยะเวลาสิบปีนับแต่วันที่มีรา |               |                |
| ยได้จากการประกอบกิจการที่ได้รับการส่งเสริม |               |                |
+------------------------------------+---------------+----------------+
| 4. วันที่เริ่มใช้สิทธิตามบัตรส่งเสริม         | 1 มกราคม 2546 | 1 มกราคม 2554  |
+------------------------------------+---------------+----------------+

บริษัท คริสตอลไลน์ จำกัด ซึ่งเป็นบริษัทย่อยของบริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุน ภายใต้เงื่อนไขที่กำหนดบางประการ
สิทธิพิเศษดังกล่าวได้แก่

+------------------------------+-----------------+---------------------+
| รายละเอียด                    |                 |                     |
+==============================+=================+=====================+
| 1.  บัตรส่งเสริมเลขที่            | 5036/2547       | 1384(4)/2549        |
+------------------------------+-----------------+---------------------+
| 2.  เพื่อส่งเสริมการลงทุนในกิจการ  | ผล              | ผลิตเครื่องป           |
|                              | ิตเครื่องประดับอัญมณี | ระดับอัญมณีจากโรงงานใน |
|                              |                 | เขตอุตสาหกรรมของบริษัท |
|                              |                 | เขตอุตสาหกรรมสุรนารี   |
|                              |                 | จำกัด จังหวัดนครราชสีมา |
+------------------------------+-----------------+---------------------+
| 3.  สิทธิประโยชน์สำคัญที่ได้รับ      |                 |                     |
+------------------------------+-----------------+---------------------+
|   3.1                        | ไม่ได้รับ          | 8 ปี                 |
|   ได้รับยกเว้นภาษีเ              |                 |                     |
| งินได้นิติบุคคลสำหรับกำไรสุทธิที่ได้จาก |                 |                     |
| การประกอบกิจการที่ได้รับการส่งเสริม |                 |                     |
+------------------------------+-----------------+---------------------+
|   3.2                        | ไม่ได้รับ          | ได้รับ                |
|   ได้รับลดหย่อนภาษีเง            |                 |                     |
| ินได้นิติบุคคลสำหรับกำไรสุทธิจากกิจกา |                 |                     |
| รที่ได้รับการส่งเสริมการลงทุนในอัตรา |                 |                     |
| ร้อยละห้าสิบของอัตราปกติมีกำหนดห้าปี |                 |                     |
|                              |                 |                     |
|  นับจากวันที่พ้นกำหนดได้รับยกเว้นภาษี |                 |                     |
+------------------------------+-----------------+---------------------+
|   3.3                        | ได้รับสิทธิจนถึง 20  | ได้รับเป็นระยะเวลา 5 ปี |
|                              | กรกฎาคม 2555    | นับตั้งแต่วันนำเข้าวันแรก  |
| ได้รับยกเว้นอากรขาเข้าสำหรับวัตถุดิบ |                 |                     |
| และวัสดุจำเป็นที่ต้องนำเข้าจากต่างปร |                 |                     |
| ะเทศเพื่อใช้ในการผลิตเพื่อการส่งออก |                 |                     |
+------------------------------+-----------------+---------------------+
|                              |                 |                     |
+------------------------------+-----------------+---------------------+
| 4.  วันที่เริ่มใช้สิทธิตามบัตรส่งเสริม  | 25 พฤษภาคม 2547 | ยังไม่ได้ขอเปิดดำเนินการ |
+------------------------------+-----------------+---------------------+

  สิทธิอื่นๆ

ในปี 2529 บริษัทได้รับอนุมัติให้จัดตั้ง คลังสินค้าทัณฑ์บน (Bonded
Warehouse)ประเภทโรงผลิตสินค้าจากกรมศุลกากรทำให้บริษัทสามารถนำเข้าทองคำแท่งและวัตถุดิบอื่นๆ
จากต่างประเทศได้เองภายใต้การอนุญาตจากกระทรวงการคลัง
โดยได้รับสิทธิพิเศษในการยกเว้นภาษีอากรขาเข้า

บริษัทฯ ได้รับคัดเลือกให้เป็นผู้ประกอบการค้าระหว่างประเทศระดับบัตรทอง (GOLD CARD) เลขที่
009/2542 จากกรมศุลกากร ซึ่งบริษัทได้รับเกียรติบัตรเมื่อวันที่ 14 กุมภาพันธ์ 2543 ณ
กรมศุลกากร ได้รับสิทธิพิเศษดังนี้

-   สิทธิพิเศษในการนำของเข้า

  - ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

  - ให้ตัดบัญชีสินค้าสำหรับเรือ (MANIFEST) ภายหลังการปล่อยของ

  - ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการส่งของออก

- ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

- ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการคืนอากรหรือการชดเชยค่าภาษีอากร
    ได้รับอนุมัติการคืนอากรหรือชดเชยค่าภาษีอากรทันที ที่ยื่นคำร้องขอ

-   สิทธิอื่นๆ อันจะพึงมีในอนาคตตามที่อธิบดีประกาศกำหนด

บริษัทฯ ได้รับการจัดระดับให้เป็นผู้ประกอบการส่งออกที่ดี ตั้งแต่เดือนภาษีกันยายน 2554 เป็นต้นมา
ถึง เดือนภาษีสิงหาคม 2556 โดยสิทธิประโยชน์ได้รับการคืนภาษีมูลค่าเพิ่มภายใน 15
วันนับแต่วันที่ยื่นแบบแสดงรายการภาษีมูลค่าเพิ่มผ่านเครือข่ายอินเตอร์เน็ต ได้รับบริการที่ดี
และการอำนวยความสะดวกในการติดต่อราชการรวมทั้งข้อมูลเกี่ยวกับภาษีมูลค่าเพิ่ม และภาษีอื่นๆ

บริษัทฯ ได้รับการยกเว้นภาษีมูลค่าเพิ่มการนำเข้าหรือการขาย อัญมณี ทองคำขาว ทองขาว เงิน
และ พาลาเดียม ตามประกาศอธิบดีกรมสรรพากรฯ ลงวันที่ 10 เมษายน 2546

2)  การตลาดและภาวะการแข่งขัน

    1.  การทำการตลาดของผลิตภัณฑ์

กลุ่มบริษัทแพรนด้า
มีทิศทางการดำเนินธุรกิจที่ชัดเจนในการขยายเครือข่ายค้าปลีกสินค้าเครื่องประดับ แบรนด์
 ดังนั้นจากการรวมกลุ่มของประเทศประชาคมเศรษฐกิจอาเซียน หรือ AEC
เป็นตลาดเดียวมีขนาดประชากร 600 ล้านคน ที่สามารถเคลื่อนย้ายสินค้า บริการ แรงงาน
และการลงทุนได้อย่างเสรีในปี 2558  จึงเป็นโอกาสในการเติบโต ก้าวกระโดด  บริษัทฯ
จึงเตรียมความพร้อมด้วยการเพิ่มจุดจำหน่ายเป็น 250 แห่งในประเทศต่างๆ อาทิ อินโดนีเซีย
มาเลเซีย ฟิลิปปินส์ เวียดนาม และไทย  ทั้งนี้จากประสบการณ์กว่า 2 ทศวรรษที่ผ่านมา
ผสานกับกลยุทธ์ทางธุรกิจ บริษัทฯ
มีความมั่นใจอย่างยิ่งที่จะก้าวขึ้นเป็นผู้นำในธุรกิจค้าปลีกเครื่องประดับของ AEC
และได้รับยอมรับจากผู้บริโภคในวันข้างหน้า  

ปัจจุบันกลุ่มบริษัทแพรนด้า ได้รับการยอมรับจากการมีเครือข่ายค้าปลีกที่ครอบคลุม
และเป็นผู้นำตลาดเครื่องประดับทองคำ 99.9% คุณภาพสูงภายใต้แบรนด์ PRIMA  GOLD
ซึ่งได้เริ่มดำเนินการมาตั้งแต่ปี 2535
และได้ขยายความสำเร็จไปยังผลิตภัณฑ์เครื่องประดับเพชรภายใต้แบรนด์ PRIMA DIAMOND,
เครื่องประดับทองคำ 96.5% ภายใต้ แบรนด์ Century Gold  รวมถึง PRIMA  ART
หัตถศิลป์ทองคำ ที่ได้รับความนิยมอย่างมากในไทย และหลายประเทศของเอเชีย,   Merii
เครื่องประดับแฟชั่นคุณภาพประดับคริสตัลสไตล์ยุโรป รวมถึงแบรนด์อื่นที่จำหน่ายในต่างประเทศ 

บริษัทฯ มีเครือข่ายการค้าปลีกเครื่องประดับแบรนด์ต่างๆ ของกลุ่มบริษัทแพรนด้ามีอยู่ในกลุ่มประเทศ
AEC จำนวนกว่า 150 จุดจำหน่าย อาทิ ในอินโดนีเซีย มาเลเซีย ฟิลิปปินส์ เวียดนาม และไทย
 โดยตามแผนงานที่กำหนดไว้ภายในปี 2558 จะขยายเพิ่มเป็น 250
จุดจำหน่าย และใช้เงินลงทุนรวม 450 ล้านบาท  ทั้งนี้โดยภาพรวมตลอดปี 2555 ที่ผ่านมา
บริษัทได้ลงทุนขยายธุรกิจในกลุ่ม AEC เพิ่มมากขึ้น โดยเฉพาะในประเทศอินโดนิเซีย
ด้วยการขยายจำนวน ร้านค้าปลีกเครื่องประดับ Julia ซึ่งเป็นเครื่องประดับทองคำขาว 18K
ฝังเพชร ปัจจุบันมีกว่า 40 จุดจำหน่าย นอกจากนี้ได้พัฒนาร้านค้าปลีกเครื่องประดับ Lifestyle
ต่างๆ เช่น Lovelinks, Blossom และ Merii เป็นต้น  ส่วนประเทศเวียดนาม
ได้เตรียมแผนการขยายช่องทางจัดจำหน่ายแบรนด์หลัก PRIMA GOLD
ควบคู่ไปกับการเติบโตของห้างสรรพสินค้าตามเมืองเศรษฐกิจสำคัญของเวียดนาม เป็นต้น

[]

-   ลักษณะของลูกค้า

  สามารถแบ่งตามประเภทของกิจการได้ดังนี้

  1) กลุ่มที่ขายทาง Cable TV รวมถึงที่ผ่าน E - Commerce

2)  กลุ่มที่ขายผ่าน Catalogue

3)  กลุ่มผู้ผลิตที่มีแบบของตัวเอง

  4) กลุ่ม Department Stores

  5) กลุ่ม Chain Stores

-   การจำหน่ายและช่องทางการจำหน่าย

บริษัทฯ มีช่องทางการจัดจำหน่ายดังนี้

-   ฐานการจัดจำหน่ายที่หลากหลาย (Global Distribution Base)
    บริษัทจัดจำหน่ายที่เป็นของตนเอง และตัวแทนจำหน่าย ทั้งในประเทศและต่างประเทศ
    เพื่อกระจายความเสี่ยงทางการตลาด และการขยายตลาดในเวลาเดียวกัน
    ฐานจัดจำหน่ายเหล่านี้กระจายตามภูมิภาคที่สำคัญของทั่วโลก ได้แก่ สหรัฐอเมริกา อังกฤษ
    เยอรมนี ฝรั่งเศส อิตาลี สเปน ญี่ปุ่ จีน เวียดนาม อินเดีย และไทย
    โดยช่องทางการจัดจำหน่ายจะขายส่งให้กับตัวแทนจัดจำหน่ายรายใหญ่ทั่วโลก
    โดยปัจจุบันมีบริษัทย่อยที่เป็นฐานการจัดจำหน่ายทั้งหมด 5 บริษัท

-   ฐานค้าปลีก บริษัทฯ มีบริษัทย่อยที่มีความเชี่ยวชาญในการบริหารจัดการการค้าปลีก
    ซึ่งรวมถึงร้านค้าปลีกของบริษัทเอง
    และการจัดจำหน่ายผ่านระบบแฟรนซ์ไซส์ครอบคลุมเอเชียและตะวันออกกลาง
    เพื่อเข้าถึงกลุ่มผู้บริโภคเครื่องประดับโดยตรง ปัจจุบันมี 4 บริษัท ในไทย จีน อินโดนีเซีย
    และเวียดนาม

-   สัดส่วนการจำหน่ายในประเทศและต่างประเทศ

[]

  2.2 ภาวะการข่งขัน

-   สภาพการแข่งขันภายในอุตสาหกรรม

อุตสาหกรรมอัญมณีและเครื่องประดับของประเทศไทยพึ่งพาการส่งออกเป็นหลักพิจารณาได้จากมูลค่าการส่งออก
ที่สูงถึง 13,148 ล้านเหรียญสหรัฐฯ หรือเทียบเท่าประมาณ 394,440 ล้านบาท ส่งออกเป็นอันดับที่
3 ของประเทศไทย ช่วง 7 ปีที่ผ่านมามีอัตราการเติบโตเฉลี่ย (CAGR) 22% ต่อปี
โดยก่อนเกิดวิกฤตสินเชื่อด้อยคุณภาพ (Sub-prime Crisis) ในสหรัฐฯ มีอัตราการเติบโตเฉลี่ย
37% ต่อปี
แต่หลังผ่านวิกฤตซับไพร์มและเผชิญกับวิกฤตการเงินในกลุ่มสหภาพยุโรปต่อเนื่องก็ยังคงมีอัตราเติบโตเฉลี่ยในระดับสูงถึง
12% ต่อปี ซึ่งสะท้อนให้เห็นถึงความสามารถในการแข่งขันของอุตสาหกรรมฯ นี้
ในตลาดโลกได้อย่างดีเยี่ยม

สำหรับตลาดส่งออกเครื่องประดับแท้ที่สำคัญ คือ สหรัฐอเมริกาคิดเป็นสัดส่วน 27% ฮ่องกง 16%
เยอรมนี 10% และอินเดีย 5% ของตลาดส่งออกเครื่องประดับแท้ โดยในช่วง 7 ปีที่ผ่านมาพบว่า
ฮ่องกงและอินเดียมีการเติบโตอย่างก้าวกระโดด ฮ่องกงมีอัตราการเติบโตเฉลี่ยสูงถึง 42% ต่อปี
อินเดียมีอัตราการเติบโตเฉลี่ยสูงถึง 71% ต่อปี ในขณะที่สหรัฐฯมีอัตราการเติบโตเฉลี่ย 3% ต่อปี
และเยอรมนีเติบโตเฉลี่ย 20% ต่อปี ซึ่งจะเห็นได้ว่าการเติบโตของตลาดฮ่องกงหรือจีน
และอินเดียจะก้าวมาเป็นตลาดสำคัญในอนาคตทดแทนตลาดสหรัฐฯและกลุ่มยุโรป

จากทศวรรษที่ผ่านมาพบว่าราคาโลหะทองคำและเงินมีการปรับตัวเพิ่มขึ้นเป็นอย่างมาก
โดยราคาทองคำเพิ่มขึ้นประมาณ 5.4 เท่า ในขณะที่โลหะเงินเพิ่มขึ้นประมาณ 6.8 เท่า
ส่งผลให้เกิดเปลี่ยนแปลงอย่างมีนัยสำคัญต่อตลาดเครื่องประดับอัญมณีแท้
เนื่องจากตลาดเครื่องประดับอัญมณีแท้ใช้โลหะทองคำและเงินเป็นปัจจัยหลักในการผลิตสินค้า
สิ่งที่เห็นได้อย่างชัดเจนจากข้อมูลย้อนหลัง 9 ปี
คือตลาดเครื่องประดับอัญมณีแท้มีสัดส่วนของเครื่องประดับทองและเงินเปลี่ยนแปลงไปเป็นอย่างมาก
กล่าวคือเมื่อ 9 ปีก่อนพบว่าเครื่องประดับทองและเงินมีสัดส่วนประมาณ 65% และ 35% ตามลำดับ
ปัจจุบันมีสัดส่วนประมาณ 58% และ 42% ตามลำดับ
นั่นย่อมแสดงให้เห็นว่าตลาดเครื่องประดับเงินจะมีบทบาทมากยิ่งขึ้นในอนาคต
แม้ว่าโลหะเงินจะมีราคาการปรับตัวเพิ่มขึ้นมากกว่าทองคำ
แต่หากคิดราคาเทียบต่อน้ำหนักเท่ากันแล้วพบว่าโลหะเงินราคาต่ำกว่าถึง 45 เท่า

สำหรับคู่แข่งที่สำคัญได้แก่ ประเทศจีน และอินเดีย
ซึ่งผลิตสินค้าที่ใช้แรงงานเป็นหลักเช่นเดียวกับประเทศไทย (Labor Intensive)
อย่างไรก็ดีเครื่องประดับอัญมณีของไทยยังคงมีคุณภาพในระดับที่สูงกว่าจีนและอินเดียอย่างมีนัยสำคัญ
อย่างไรก็ตามเพื่อหลีกเลี่ยงการแข่งขันที่อาจจะรุนแรงขึ้นในอนาคต
อุตสาหกรรมนี้ต้องมีการปรับตัวจากเคยรับจ้างผลิต (OEM) เป็นการร่วมออกแบบและผลิต (ODM)
ให้มากยิ่งขึ้น เนื่องจาก ODM สามารถรักษาฐานลูกค้าได้อย่างมั่นคง
และเปลี่ยนจากการแข่งขันเชิงราคาเป็นการแข่งขันเชิงคุณภาพแทน ซึ่งทำให้สร้างมูลค่าเพิ่ม
(Value Added) ให้กับสินค้าได้เป็นอย่างดี

-   แนวโน้มภาวะอุตสาหกรรมและสภาพการแข่งขันในอนาคต

ปี 2555 ที่ผ่านมา เป็นอีกปีที่เศรษฐกิจโลกยังคงประสบปัญหาตกต่ำอย่างต่อเนื่องจากปีก่อนหน้านี้
อันเนื่องมาจากการหดตัวลงอย่างรุนแรงจากเศรษฐกิจของกลุ่มสหภาพยุโรป
ซึ่งมีเหตุจากวิกฤตทางการเงินของประเทศสำคัญในกลุ่มยุโรป
ส่วนการแก้ปัญหาเศรษฐกิจให้กลับมาเติบโตได้นั้นก็เป็นไปได้ยากยิ่งเพราะฐานะทางการเงินและการคลังมีความอ่อนแอเป็นอย่างมาก
ดังนั้นจึงอาจคาดการณ์ได้ว่ากลุ่มสหภาพยุโรปคงประสบปัญหาทางเศรษฐกิจต่อเนื่องไปอีกหลายปีข้างหน้า

สำหรับสหรัฐอเมริกาแม้ว่าจะดำเนินนโยบายทางการเงินและการคลังอย่างเต็มรูปแบบเพื่อสร้างการเติบโตทางเศรษฐกิจ
แต่กลับพบว่าการฟื้นตัวทางเศรษฐกิจของสหรัฐฯ
ยังคงเป็นไปอย่างเชื่องช้าจนไม่อาจช่วยพยุงการเติบโตของเศรษฐกิจโลกได้เหมือนอย่างในอดีต
ซ้ำเติมด้วยเศรษฐกิจของจีนและอินเดียก็มีการชะลอตัวอย่างเห็นได้ชัด

สำหรับอุตสาหกรรมการส่งออกอัญมณีและเครื่องประดับของประเทศไทยคงหลีกไม่พ้นที่จะได้รับผลกระทบจากปัญหาเศรษฐกิจเพราะตลาดหลักในการส่งออกคือ
สหรัฐฯ เยอรมนี สหราชอาณาจักร รวมถึงอิตาลี
อย่างไรก็ตามอุตสาหกรรมอัญมณีและเครื่องประดับของประเทศไทยยังคงเป็นอุตสาหรรมการส่งออกที่สำคัญของประเทศ
โดยพิจารณาได้จากการส่งออกอัญมณีและเครื่องประดับอยู่ในอันดับที่ 3 มีมูลค่าการส่งออกมากกว่า
350,000 ล้านบาท โดยเฉพาะเครื่องประดับแท้มีมูลค่าการส่งออกมากกว่า 100,000 ล้านบาท

-   จำนวนและขนาดของคู่แข่งขัน ส่วนแบ่งตลาด ความยากและง่าย

เนื่องจากเป็นอุตสาหกรรมที่ต้องใช้เงินทุนจำนวนมาก และใช้ประสบการณ์ยาวนาน
รวมทั้งการสร้างสัมพันธ์ที่ดีกับลูกค้าอย่างต่อเนื่อง
ดังนั้นการเข้ามาเป็นผู้ประกอบการที่มีศักยภาพในอุตสาหกรรมนี้อาจทำได้ยาก ตัวอย่างเช่น
ลูกค้าที่ขายผ่าน TV เป็นลูกค้าที่มีความต้องการในการสั่งปริมาณมากและต้องเป็นสินค้าที่มีคุณภาพ
แต่มีบริษัทผู้ผลิตจำนวนน้อยรายในโลกที่สามารถผลิตได้ตามความต้องการของลูกค้ากลุ่มนี้
ซึ่งบริษัทก็ได้รับคำสั่งซื้อจากลูกค้าที่ขายผ่าน TV อย่างสม่ำเสมอ เนื่องจากมีราคาเหมาะสม
และควบคุมคุณภาพให้คงที่ได้ตามแบบที่ลูกค้ากำหนด

อำนาจต่อรองของผู้ซื้อและผู้ขาย

บริษัทฯ มีนโยบายกระจายความเสี่ยงโดยขายสินค้าไปยังประเทศต่างๆ ทั่วโลก
เพื่อไม่เป็นการยึดติดกับตลาดใดตลาดหนึ่งและจะไม่ขายให้ลูกค้ารายใดเกิน 30%
ซึ่งเป็นการลดความเสี่ยงและเพิ่มอำนาจการต่อรองให้กับบริษัท
เพราะไม่จำเป็นต้องผูกมัดกับบริษัทใดบริษัทหนึ่ง

+-------------------+--------------+--------------+--------+-----------+
| ประเภทสินค้าของบริษัท | จำนวน &      |              | ส่วนแบ  | ค         |
|                   | ขนาดของคู่แข่ง  |              | ่งตลาดข | วามยาก/ง่า |
|                   |              |              | องบริษัท | ยของการมีค |
|                   |              |              |        | ู่แข่งรายใหม่ |
+-------------------+--------------+--------------+--------+-----------+
|                   | ในประเทศ     | ต่างประเทศ    |        |           |
+-------------------+--------------+--------------+--------+-----------+
| - เครื่องประดับทอง   | แทบไม่มี / ต่ำ  | น้อยราย /     | สูง     | ยาก       |
| 24 K              |              | ปานกลาง      |        |           |
|                   | ปานกลาง /    |              | สูง     | ยาก –     |
| - เครื่องประดับอัญมณี  | ปานกลาง      | น้อย /        |        | ปานกลาง   |
|                   |              | ปานกลาง      | ป      |           |
| ระดับกลุ่มราคากลาง - | ปานกลาง /    |              | านกลาง | ง่าย       |
| สูง                | ใหญ่          | มาก / ใหญ่    |        |           |
|                   |              |              | ป      | ปานกลาง   |
| - เครื่องประดับอัญมณี  | มาก /        | ปานกลาง /    | านกลาง |           |
|                   | ปานกลาง      | ปานกลาง      |        |           |
| ระดับกลุ่มราคากลาง - |              |              |        |           |
| ล่าง               |              |              |        |           |
|                   |              |              |        |           |
| - เครื่องประดับเงิน   |              |              |        |           |
+-------------------+--------------+--------------+--------+-----------+

หมายเหตุ : เป็นข้อมูลจากผู้บริหารของบริษัท

1.  เกณฑ์ในการกำหนดความยาก/ง่ายของการมีคู่แข่งรายใหม่
    พิจารณาจากจำนวนเงินลงทุนทั้งในส่วนของวัตถุดิบ เครื่องจักร ถ้าหากใช้เงินลงทุนสูง
    และต้องการใช้นักออกแบบสินค้า
    และแรงงานฝีมือที่มีคุณภาพก็จะมีความยากในการเข้ามาดำเนินธุรกิจ

2.  จำนวนคู่แข่งของประเภทสินค้าเครื่องประดับทอง 24 K ในประเทศมีเพียงรายเดียว

3) การจัดหาผลิตภัณฑ์

1.  ลักษณะการจัดให้ได้มาซึ่งผลิตภัณฑ์

บริษัทฯ ใช้การผลิตแบบปริมาณมาก (Mass Production) สำหรับงานในกลุ่ม Silver
ส่วนงานในกลุ่ม High & Medium ซึ่งเป็น “งานทอง” จะใช้การผลิตแบบจิวเวลรี่ชั้นสูง
ใช้ช่างฝีมือ และเครื่องจักรอันทันสมัยโดยบริษัทจะมีเทคโนโลยีการผลิตของบริษัทเอง
ซึ่งทำให้สินค้าเครื่องประดับอัญมณีออกมามีความสวยงาม ทนทาน และกรรมวิธีการผลิต
จะมีอัตราการสูญเสียต่ำ

การผลิตและการขายมีลักษณะเป็นฤดูกาล คือ ความต้องการของผู้ซื้อสุดท้าย (ผู้บริโภค)
จะมากในช่วงเทศกาลคริสต์มาสและปีใหม่ แต่ก็มิได้ส่งผลกระทบต่อการดำเนินธุรกิจของบริษัท
เพราะบริษัท สามารถควบคุม และวางแผนการผลิตได้เป็นอย่างดี ในปี 2553–2555 บริษัทฯ
และบริษัทย่อย มีปริมาณการขายแยกเป็น 4 ไตรมาส ดังนี้

  ------------ -- -- -- -- -------- -- ----- -- -------- -- ----- -- -------- -- ------
                           ปี 2555               ปี 2554               ปี 2553      

  ไตรมาส                   ล้านบาท      %        ล้านบาท      %        ล้านบาท      %

  1                        966         23       955         23       1,017       25

  2                        876         21       797         20       826         20

  3                        1,106       26       1,126       27       1,020       25

  4                        1,229       30       1,244       30       1,193       30

  รวม 4 ไตรมาส             4,177       100      4,122       100      4,056       100
  ------------ -- -- -- -- -------- -- ----- -- -------- -- ----- -- -------- -- ------

กำลังการผลิตและปริมาณการผลิตย้อนหลัง 3 ปี

[TABLE]

อัตราการใช้กำลังผลิต

บริษัทจะใช้อัตรากำลังการผลิตให้เป็นไปตามสัดส่วนของกลุ่มผลิตภัณฑ์ (Production Mix)
ตามที่ได้รับใบสั่งซื้อสินค้าในแต่ละฤดูกาล (Seasonality)

  อัตราเพิ่มของปริมาณการผลิตตามจำนวนหน่วย

เป็นไปตามความต้องการของใบสั่งซื้อสินค้าและกำลังการผลิตที่มีอยู่

  จำนวนกะที่ผลิตได้ จำนวนกะที่ผลิตจริง

บมจ. แพรนด้า จิวเวลรี่ จะใช้จำนวนกะเพียง 1 กะ เท่านั้น
เนื่องจากวัตถุดิบเป็นของมีค่าหากส่งมอบงานระหว่างกะจะยากในการควบคุม
หากงานมีปริมาณมากและเร่งด่วน บริษัทจะให้พนักงานทำงานล่วงเวลาเพื่อเพิ่มรายได้ให้กับพนักงาน

  วัตถุดิบ และผู้จำหน่ายวัตถุดิบ (Supplier)

[TABLE]

[TABLE]

แหล่งที่มาของวัตถุดิบ

1.  โลหะ

    -   ทองคำ สั่งจากตัวแทนจำหน่ายจากประเทศฮ่องกงและบริษัทย่อยในประเทศ

    -   เนื้อเงิน สั่งจากตัวแทนจำหน่ายในประเทศ

    -   อัลลอย สั่งจากตัวแทนจำหน่ายจากประเทศเยอรมัน

  2. ส่วนประกอบ สั่งจากตัวแทนจำหน่ายจากประเทศอิตาลี และผู้ผลิตในประเทศ

3. อัญมณี สั่งจากตัวแทนจำหน่ายหรือพ่อค้าคนกลางในกรุงเทพฯ และ
มีบางส่วนที่สั่งจากต่างประเทศ

4. อื่น ๆ สั่งจากตัวแทนจำหน่ายในประเทศ

เปรียบเทียบราคาทองคำ และราคาเนื้อเงิน ปี 2551– 2554 ดังนี้

  ------------------------ -- ---------- --- ---------- --- ---------- --- ----------
                              2555           2554           2553           2552

  ราคาโลหะทองคำ               1,709.48       1,708.33       1,330.49       1,202.18

  ราคาโลหะเนื้อเงิน              29.04          29.85          20.50          17.68
  ------------------------ -- ---------- --- ---------- --- ---------- --- ----------

บริษัทจะกระจายการจัดซื้อวัตถุดิบต่างๆ ไปยังผู้จำหน่ายหลายรายและรักษาสัดส่วนการซื้อไม่ให้เกิน
30% ต่อราย และบริษัทมีความสัมพันธ์ที่ดีต่อกันในเชิงการค้า ดังนั้นบริษัทจะมีความเสี่ยงลดลง
หากมีการเปลี่ยนแปลง/สูญเสียผู้จำหน่ายรายนั้นๆ ไป

กิจกรรมการผลิตของแพรนด้าจัดเป็นประเภทใช้แรงงานเป็นจำนวนมาก (Labor Intensive)
เนื่องจากเป็นการผลิตที่ใช้ฝีมือแรงงาน (Handicrafts) เป็นหลัก ดังนั้นบริษัทฯ
จึงได้สร้างงานโดยการฝึกฝีมือแรงงานเพื่อใช้ในการผลิตเครื่องประดับอัญมณี

  ความเพียงพอของเครื่องจักรและบุคลากร

ในปัจจุบันบริษัทมีเครื่องจักรและบุคลากรเพียงพอกับการผลิตในปัจจุบัน
เทคโนโลยีสมัยใหม่นั้นช่วยสนับสนุนการผลิตให้มีประสิทธิภาพมากขึ้น
แต่ไม่สามารถมาทดแทนแรงงานฝีมือได้
เนื่องจากอุตสาหกรรมนี้เป็นกิจการที่ใช้แรงงานที่มีฝีมือเป็นหลัก

  ความเป็นไปได้ที่จะถูกทดแทนด้วยเทคโนโลยี

เทคโนโลยีใหม่ไม่สามารถทดแทนฝีมือที่ปราณีตของแรงงานคนได้
แต่อาจมาช่วยให้การออกแบบสวยงามขึ้น ละเอียดแม่นยำมากขึ้น และผลิตได้รวดเร็วขึ้น

  ความสามารถความจำเป็นและค่าใช้จ่ายในการปรับเครื่องจักรให้แข่งขันได้

บริษัทมีฝ่ายวิศวกรรมการผลิต เป็นผู้ติดตามความเคลื่อนไหวของเทคโนโลยีต่างๆ
ที่เกี่ยวเนื่องกับอุตสาหกรรมผลิตเครื่องประดับอัญมณี
โดยที่บริษัทจะมีการปรับเปลี่ยนเครื่องจักรและเทคโนโลยีการผลิต
เพื่อเพิ่มคุณภาพและลดต้นทุนของสินค้าอย่างต่อเนื่อง

3.2 ผลกระทบต่อสิ่งแวดล้อม

บริษัทฯ ไม่เคยมีประวัติการกระทำผิดต่อสิ่งแวดล้อม อุตสาหกรรมเครื่องประดับอัญมณี
จะไม่มีผลกระทบต่อสิ่งแวดล้อมเนื่องจากบริษัทจะนำวัสดุและเศษซากจากกระบวนการผลิตกลับมาเป็นวัตถุดิบเพื่อผลิตใหม่
อีกทั้งบริษัทได้รับคัดเลือกให้เป็นสถานที่ทำงาน สะอาด ปลอดภัย ไร้มลพิษ
โดยได้รับใบรับรองระดับทอง จากสำนักอนามัยกรุงเทพมหานคร ให้เป็นสถานที่ทำงานน่าอยู่
น่าทำงาน ซึ่งพิธีจัดขึ้นในวันจันทร์ที่ 17 มิถุนายน 2545 ณ ห้องประชุม ชั้น 2 ศูนย์เยาวชน
กรุงเทพมหานคร (ไทย-ญี่ปุ่น) ดินแดง

4)  งานที่ยังไม่ได้ส่งมอบ

ประกอบด้วยสินค้าสำเร็จรูปรอการจัดส่ง (Goods in transit) และสินค้าระหว่างการผลิต
(work-in-process)